cyanic-selkie/wikianc huggingface dataset:
আর্নেস্ট হেমিংওয়ে
টরেন্টো ও শিকাগো
১৯১৯ সালের শুরুর দিকে হেমিংওয়ে বাড়ি ফিরে আসেন। ২০ বছর বয়স হওয়ার পূর্বেই তিনি যুদ্ধ থেকে পরিপক্বতা অর্জন করে ফিরেন। তিনি বুঝতে পারেন চাকরি ছাড়া ঘরে বসে থাকা খারাপ দেখাচ্ছে এবং তার এই অবসাদ থেকে বের হয়ে আসা উচিত। রেনল্ডস বলেন, "হেমিংওয়ে তার পিতামাতাকে বলতে পারছিল না তিনি তার হাঁটু দেখার পর কি ভাবছিলেন।" তিনি তাদের বলতে পারছিলেন না যে তিনি ভিন্ন এক দেশে কতটা ভীত ছিলেন, যেখানে চিকিৎসকেরা তাকে ইংরেজি ভাষায় বলতে পারতো না যে তার পা আদৌ ভালো হবে কিনা।
হেমিংওয়ের রুমমেটের বোন হ্যাডলি রিচার্ডসন শিকাগোতে তার ভাইয়ের সাথে দেখা করতে আসলে হেমিংওয়ের সাথে তার পরিচয় হয়। হেমিংওয়ে তার প্রতি আকৃষ্ট হন এবং পরবর্তীতে বলেন, "আমি জানতাম এই নারীকেই আমি বিয়ে করতে যাচ্ছি।" রিচার্ডসন হেমিংওয়ের চেয়ে আট বছরের বড় ছিলেন। বয়সের ব্যবধান থাকা সত্ত্বেও মায়ের অতি-আশ্রয়ে পালিত হ্যাডলি তার বয়সী নারীর তুলনায় কম পরিপক্ব ছিলেন। দ্য হেমিংওয়ে উইমেন বইয়ের লেখক বার্নিস কার্ট লিখেন হ্যাডলি আগনেসের মত ছিলেন, কিন্তু হ্যাডলির মধ্যে বাচ্ছাসুলভ ভাব ছিল, যা আগনেসের মধ্যে ছিল না। তারা দুজন কয়েক মাস পত্র আদান-প্রদান করেন এবং বিয়ে করে ইউরোপ ভ্রমণের সিদ্ধান্ত নেন। তারা রোমে যেতে চেয়েছিলেন, কিন্তু শেরউড অ্যান্ডারসনের পরামর্শে তারা প্যারিস ভ্রমণে যান। ১৯২১ সালের ৩রা সেপ্টেম্বর হেমিংওয়ে হ্যাডলি রিচার্ডসনকে বিয়ে করেন। দুই মাস পর হেমিংওয়ে টরন্টো স্টারের বিদেশি প্রতিবেদক হিসেবে চাকরি পান এবং তারা টরন্টো ছেড়ে প্যারিসে পাড়ি জমান। হ্যাডলির সাথে হেমিংওয়ে বিবাহ সম্পর্কে মেয়ার্স বলেন, "হ্যাডলির সাথে হেমিংওয়ে আগনেসের সাথে যা চেয়েছিলেন তাই পেয়েছেন: একজন সুন্দরী নারীর ভালোবাসা, আরামদায়ক জীবনযাপন করার মত আয়, ইউরোপে জীবন।"
প্যারিস
থাম্ব|180px|ডান|১৯২৩ সালে হেমিংওয়ের পাসপোর্টের ছবি। হেমিংওয়ের প্রথম জীবনীকার কার্লোস বেকার মনে করেন অ্যান্ডারসন তাকে প্যারিস যাওয়ার সুপারিশ করেন কারণ সেখানকার অর্থের বিনিময় হার কম হওয়ায় তা বসবাসের জন্য সস্তা ছিল। অন্যদিকে, এখানে সেই সময়ের সবচেয়ে কৌতুহলী মানুষেরা বাস করত। প্যারিসে হেমিংওয়ে মার্কিন লেখিকা ও শিল্পকলা সংগ্রাহক গারট্রুড স্টেইন, আইরিশ ঔপন্যাসিক জেমস জয়েস ও মার্কিন কবি এজরা পাউন্ড ও অন্যান্য লেখকদের সাথে পরিচিত হন।
প্যারিসে শুরুর বছরগুলোতে হেমিংওয়ে ছিলেন "লম্বা, সুদর্শন, বলিষ্ঠ, চওড়া কাঁধ, বাদামী চোখ, গোলাপী গাল, বর্গাকৃতির চোয়াল, সুমিষ্ট কণ্ঠের যুবক।" তিনি ও হ্যাডলি লাতিন কোয়ার্টারের ৭৪ রু দ্যু কার্দিনাল ল্যমোইনে বাস করতেন এবং নিকটবর্তী একটি ভবনের ভাড়া করা কক্ষে কাজ করতেন। প্যারিসে গারট্রুড স্টেইন ছিলেন আধুনিকতার রক্ষক ও তিনি হেমিংওয়েকে প্যারিসের গণজাগরণের সাথে একাত্ম করে তোলেন। এছাড়া তিনি হেমিংওয়ের গুরু হয়ে ওঠেন ও তার সন্তান জ্যাকের ধর্মমাতা হন। স্টেইন মোঁপারনাস কোয়ার্টারে তাকে বিভিন্ন প্রবাসী শিল্পী ও লেখকদের সাথে পরিচয় করিয়ে দেন, যাদের স্টেইন "বিগত প্রজন্ম" বলে অভিহিত করতেন এবং হেমিংওয়ে তার দ্য সান অলসো রাইজেস বই প্রকাশের পর এই শব্দগুচ্ছ জনপ্রিয় হয়ে ওঠে। স্টেইনের সালুনে তিনি পাবলো পিকাসো, জোয়ান মিরো ও হুয়ান গ্রিসদের মত প্রভাবশালী চিত্রশিল্পীদের সাথে পরিচিত হন। ধীরে ধীরে তিনি স্টেইনের প্রভাব থেকে বেরিয়ে আসেন এবং তাদের সম্পর্ক খারাপ হয়ে তা সাহিত্যিক ঝগড়ায় পরিণত হয় এবং দশকব্যাপী চলতে থাকে।
১৯২২ সালে সিলভিয়া বিচের বইয়ের দোকান শেকসপিয়ার অ্যান্ড কোম্পানিতে মার্কিন কবি এজরা পাউন্ডের সাথে হেমিংওয়ের সাক্ষাৎ হয়। ১৯২৩ সালে তারা ইতালি ভ্রমণে যান এবং ১৯২৪ সাল পর্যন্ত একই মহল্লায় বাস করতেন। তাদের মধ্যে দৃঢ় সম্পর্ক গড়ে ওঠে এবং পাউন্ড হেমিংওয়ের মধ্যে তারুণ্যের প্রতিভা খুঁজে পান এবং তাকে উৎসাহ প্রদান করতেন। হেমিংওয়ে পাউন্ডের দ্বারা প্রভাবিত হয়েছিলেন, যিনি তরুণ হেমিংওয়েকে মইয়ের ধাপে উপরে উঠায় সাহায্য করেন। পাউন্ড তাকে আইরিশ ঔপন্যাসিক জেমস জয়েসের সাথে পরিচয় করিয়ে দেন। ১৯২২ সালে জয়েসের ইউলিসিস প্রকাশিত হয়েছিল। বইটি মার্কিন যুক্তরাষ্ট্রে নিষিদ্ধ করা হয়। হেমিংওয়ে তার টরন্টোর বন্ধুদের সাহায্যে গোপনে মার্কিন যুক্তরাষ্ট্রে নিষিদ্ধ ঘোষিত বইটির কপিগুলো পাচার করতেন।
প্যারিসে অবস্থানের ২০ মাসে হেমিংওয়ে টরন্টো স্টার পত্রিকার জন্য ৮৮টি গল্প রচনা করেন। তিনি গ্রেকো-তুরস্ক যুদ্ধের সংবাদ সংগ্রহ করেন, সেখানে তিনি স্মার্নার অগ্নিকাণ্ড প্রত্যক্ষ করেন। তিনি টুনা ফিশিং ইন স্পেন ও ট্রাউট ফিশিং অল অ্যাক্রস ইউরোপ: স্পেন হ্যাজ দ্য বেস্ট, দেন জার্মানি নামে দুটি ভ্রমণকাহিনী লিখেন। ১৯২২ সালের ডিসেম্বরে হ্যাডলি জেনেভায় তার সাথে দেখা করতে আসার পথে গার দ্য লিওঁর নিকটে তার পাণ্ডুলিপিসহ একটি সুটকেস হারিয়ে ফেলেছেন এমন খবরে তিনি হতাশ হয়ে পড়েন। ১৯২৩ সালে প্যারিস থেকে প্রকাশিত হয় তার প্রথম বই থ্রি স্টোরিজ অ্যান্ড টেন পোয়েমস, প্রকাশক ছিলেন রবার্ট ম্যাকেলমন। হারিয়ে যাওয়া সুটকেসের পাণ্ডুলিপিতে থাকা দুটি গল্প এই বইয়ের অন্তর্ভুক্ত ছিল এবং তৃতীয় একটি গল্প তিনি আগের বছর ইতালিতে থাকাকালীন লিখেছিলেন। এক মাসের মধ্যে বইটির দ্বিতীয় খণ্ড প্রকাশিত হয়। ছোট এই খণ্ডে ছয়টি ভিগনেত্তে ও এক ডজন গল্প অন্তর্ভুক্ত ছিল, যা তিনি আগের গ্রীষ্মে স্পেনে প্রথমবার ভ্রমণকালে লিখেছিলেন। এই বছরের সেপ্টেম্বর মাসে তারা দুজন সংক্ষিপ্ত সময়ের জন্য টরন্টোতে ফিরে আসেন। সেখানে ১৯২৩ সালের ১০ই অক্টোবর তাদের প্রথম পুত্র জন হ্যাডলি জন্মগ্রহণ করেন। পরিবারের পিছনে সময় দেয়ার জন্যে একপর্যায়ে তিনি পত্রিকার চাকরি ছেড়ে দেন। তিনি প্যারিস শহরের মায়ায় পড়ে যান। টরন্টো শহর তার কাছে বিরক্তিকর হয়ে ওঠে। তিনি সাংবাদিকের জীবনে থাকার চেয়ে লেখকের জীবনে ফিরে যেতে চান।
থাম্ব|200px|বাম|১৯২৬ সালে অস্ট্রিয়ার [[শ্রুন্সে হেমিংওয়ে, হ্যাডলি, ও তাদের পুত্র জ্যাক (বাম্বি)]] হেমিংওয়ে ও হ্যাডলি তাদের পুত্র জ্যাককে (ডাকনাম বাম্বি) নিয়ে ১৯২৪ সালের জানুয়ারি মাসে প্যারিসে ফিরে আসেন। তারা র‍্যু নত্র্‌-দ্যম দে শাম্পে একটি নতুন অ্যাপার্টমেন্টে চলে যায়। হেমিংওয়ে ফোর্ড ম্যাডক্স ফোর্ডকে দ্য ট্রান্সআটলান্টিক রিভিউ সম্পাদনায় সাহায্য করতেন। এতে পাউন্ড, জন ডস প্যাসস, বারোনেস এলসা ফন ফ্রাইটাগ-লরিংহোফেন ও গারট্রুড স্টেইনের লেখা প্রকাশিত হত, এবং মাঝে মাঝে ইন্ডিয়ান ক্যাম্প এর মতো হেমিংওয়ের নিজের লেখা ছোটগল্পগুলোও প্রকাশিত হত। ১৯২৫ সালে ইন আওয়ার টাইম প্রকাশিত হওয়ার পর ফোর্ডের মন্তব্যে ভরপুর হয়ে গিয়েছিল। বিগ টু-হার্টেড রিভার-কে এই সংকলনের শ্রেষ্ঠ ছোটগল্প হিসেবে বিবেচনা করা হয়। ইন্ডিয়ান ক্যাম্প বইটিও বেশ প্রশংসা অর্জন করে। ফোর্ড বইটিকে একজন তরুণ লেখকের গুরুত্বপূর্ণ গল্প হিসেবে বিবেচনা করেন এবং মার্কিন যুক্তরাষ্ট্রের সমালোচকেরা মজাদার ধরন ও বর্ণনামূলক বাক্যের ব্যবহারের মাধ্যমে ছোটগল্পকে পুনর্জাগ্রত করার জন্য হেমিংওয়ের প্রশংসা করেন। ছয় মাস পূর্বে প্যারিসের ডিঙ্গো বারে এফ. স্কট ফিট্‌জেরাল্ডের সাথে তার সাক্ষাৎ হয়। ফিট্‌জেরাল্ড আর হেমিংওয়ে শুরুতে ভাল বন্ধু ছিলেন। তারা একে অপরের পাণ্ডুলিপি বিনিময়ও করতেন। তাছাড়া লেখক হিসেবে হেমিংওয়েও নানা ভাবে তার কাছে ঋণী। তার লেখা প্রথম বইটি প্রকাশে সাহায্য করেছিলেন ফিট্‌জেরাল্ড। কিন্তু পরবর্তীতে সেই সম্পর্কে শীতলতা তৈরি হয়। যাই হোক, এই বছর ফিট্‌জেরাল্ডের দ্য গ্রেট গেটসবি উপন্যাসটি প্রকাশিত হয়। হেমিংওয়ের বইটি পড়ে পছন্দ করেন এবং সিদ্ধান্ত নেন তার পরবর্তী কাজ হবে একটি উপন্যাস।
মোঁপারনাসে অবস্থানকালে তিনি টানা ৮ সপ্তাহ ধরে লিখে শেষ করেন তার প্রথম উপন্যাস দ্য সান অলসো রাইজেস (১৯২৬)। এক মাস পরে ১৯২৫ সালের ডিসেম্বরে হেমিংওয়ে অস্ট্রিয়ার শ্রুন্সে শীত কাটাতে যান। সেখানে হেমিংওয়ে পাণ্ডুলিপিতে ব্যাপক সংশোধনী আনেন। পলিন ফাইফার জানুয়ারি মাসে তাদের সাথে যোগ দেন এবং হ্যাডলি পরামর্শের বাইরে গিয়ে তিনি হেমিংওয়েকে চার্লস স্ক্রিবনার্স সন্সের সাথে চুক্তিবদ্ধ হতে পীড়াপীড়ি করেন। তিনি এই প্রকাশকের সাথে সাক্ষাতের জন্য অস্ট্রিয়া থেকে এক ঝটিকা সফরে নিউ ইয়র্কে যান এবং ফেরার পথে প্যারিসে অবস্থানকালে তিনি ফাইফারের সাথে সম্পর্কে জড়ান। শ্রুনে ফিরে আসে তিনি মার্চের মধ্যে তার পুনর্পাঠ ও সংশোধনী সমাপ্ত করেন। এপ্রিলে তিনি পাণ্ডুলিপিটি নিউ ইয়র্কে পাঠান; ১৯২৬ সালের আগস্টে প্যারিসে তিনি চূড়ান্ত মুদ্রণ সংশোধন করেন এবং অক্টোবর মাসে স্ক্রিবনার্স থেকে উপন্যাসটি প্রকাশিত হয়।
দ্য সান অলসো রাইজেস যুদ্ধ-পরবর্তী প্রবাসী প্রজন্মকে নিয়ে রচিত একটি সংক্ষিপ্তসার। বইটি ভালো পর্যালোচনা অর্জন করে এবং একে "হেমিংওয়ের সর্বশ্রেষ্ঠ কর্ম" বলে গণ্য করা হয়। হেমিংওয়ে নিজে পরবর্তীকালে তার সম্পাদক ম্যাক্স পারকিন্সকে লিখেন যে "বইয়ের মূল বিষয়বস্তু" এমন নয় যে একটি প্রজন্ম হারিয়ে গেছে; কিন্তু "পৃথিবী ছেড়ে চলে গেছে"। তিনি মনে করতেন দ্য সান অলসো রাইজেস-এর চরিত্রাবলি বার বার প্রচণ্ড আঘাত পেয়েছে, কিন্তু হারিয়ে যায়নি।
থাম্ব|220px|ডান|১৯২৭ সালে প্যারিসে আর্নেস্ট ও পলিন হেমিংওয়ে। দ্য সান অলসো রাইজেস উপন্যাসটি রচনাকালে হ্যাডলির সাথে হেমিংওয়ের সম্পর্ক খারাপ হতে থাকে। ১৯২৬ সালের শুরুতে হ্যাডলি ফাইফারের সাথে হেমিংওয়ের সম্পর্কের কথা জানতে পারেন। ফাইফার জুলাই মাসে তাদের সাথে পাম্পলোনা থেকে আসেন। প্যারিস ফিরে যাওয়ার কালে হ্যাডলি আলাদা হয়ে যেতে চান। নভেম্বর মাসে তিনি আনুষ্ঠানিকভাবে তালাকের আবেদন করেন। তারা আলাদা হয়ে গেলেও হ্যাডলি হেমিংওয়ের দেওয়া প্রস্তাব অনুযায়ী দ্য সান অলসো রাইজেস-এর বিক্রিয়লব্ধ অর্থ গ্রহণ করেন। ১৯২৭ সালে হেমিংওয়ে হ্যাডলি রিচার্ডসনের সাথে বৈবাহিক সম্পর্ক ছিন্ন করেন এবং পলিন ফাইফারকে বিয়ে করেন। ফাইফার ছিলেন আর্কানসাসের ধনাঢ্য একনিষ্ঠ রোমান ক্যাথলিক। তিনি ভোগ সাময়িকীতে কাজের উদ্দেশ্যে প্যারিস গিয়েছিলেন। বিয়ের পূর্বে হেমিংওয়ে ক্যাথলিক বাদে দীক্ষিত হন। তারা ল্য গ্রো-দ্যু-রোয়াতে মধুচন্দ্রিমায় যান, সেখানে তিনি অ্যানথ্রাক্স রোগে আক্রান্ত হন। সেখানেই তিনি তার পরবর্তী ছোটগল্প সংকলনের পরিকল্পনা করেন। ঐ বছরের অক্টোবর মাসে প্রকাশিত হয় তার ছোট গল্পের সংকলন মেন উইদাউট উইমেন। এই সংকলনের দ্য কিলার্স গল্পটি তার অন্যতম শ্রেষ্ঠ ও সাড়াজাগানো একটি রচনা এবং এতে তার মুষ্টিযুদ্ধ বিষয়ক গল্প ফিফটি গ্র্যান্ড অন্তর্ভুক্ত ছিল। কসমোপলিটান সাময়িকীর প্রধান সম্পাদক রে লং ফিফটি গ্র্যান্ড-এর প্রশংসা করে লিখেন, "আমার হাতে আসা অন্যতম সেরা ছোটগল্প... আমার পড়া সেরা মুষ্টিযুদ্ধ বিষয়ক গল্প... বাস্তবতাবাদের একটি গুরুত্বপূর্ণ খণ্ড।"
কি ওয়েস্ট ও ক্যারিবিয়ান
১৯২৭ সালের শেষের দিকে অন্তঃসত্ত্বা পলিন মার্কিন যুক্তরাষ্ট্রে ফিরে যেতে যান। জন ডস প্যাসস তাদের ফ্লোরিডার কি ওয়েস্টে যাওয়ার পরামর্শ দেন। তারা ১৯২৮ সালের মার্চে প্যারিস ত্যাগ করেন। প্যারিস ছাড়ার পর হেমিংওয়ে আর কখনো বড় শহরে থাকেন নি। হেমিংওয়ে ও পলিন ক্যানসাস সিটিতে যান। সেখানে ১৯২৮ সালের ২৮শে জুন হেমিংওয়ের দ্বিতীয় সন্তান প্যাট্রিক জন্ম নেয়। সিজারিয়ান পদ্ধতিতে অনেক জটিলতার পর তার জন্ম হয়। হেমিংওয়ে তার আ ফেয়ারওয়েল টু আর্মস উপন্যাসে সেই দৃশ্যের অবতারণা করেছেন। উপন্যাসের পটভূমি প্রথম বিশ্বযুদ্ধ। একজন আমেরিকান সেনা ও একজন ব্রিটিশ নার্সের প্রেম এই উপন্যাসের মূল উপজীব্য কাহিনী। এটিকে এক দৃষ্টিকোণ থেকে তার আত্মজীবনীই বলা যেতে পারে। ব্রিটিশ নার্সের চরিত্রের মাঝে তার প্রথম প্রেমিকা জেনা কুরোভ্‌স্কির ছাপ পাওয়া যায়। আর মার্কিন সেনার চরিত্রটি যেন তিনি নিজেই।
ঈদ কাহ মসজিদ
ঈদ কাহ মসজিদ (ھېيتگاھ مەسچىتى, Хейтгах Месчити; ; ফার্সি: عیدگاه, Eidgāh, অর্থ "উৎসবের স্থান") চীনের জিনজিয়াং প্রদেশের কাশগরে অবস্থিত একটি ঐতিহাসিক মসজিদ এবং পর্যটন স্থান।
আর্নেস্ট হেমিংওয়ে
কি ওয়েস্ট ও ক্যারিবিয়ান
থাম্ব|220px|বাম|১৯৩৫ সালে বিমিনিতে আর্নেস্ট, পলিন, বাম্বি, প্যাট্রিক ও গ্রেগরি হেমিংওয়ে মার্লিন মাছের পাশে দাঁড়িয়ে আছেন। তার তৃতীয় সন্তান গ্রেগরি হ্যানকক হেমিংওয়ে ১৯৩১ সালের ১২ই নভেম্বর ক্যানসাস সিটিতে জন্মগ্রহণ করেন। পলিনের চাচা কি ওয়েস্টে তাদের একটি বাড়ি কিনে দেন। বাড়িটির তৃতীয় তলা লেখার দপ্তরে রূপান্তর করা হয়। কি ওয়েস্টে থাকাকালীন হেমিংওয়ে প্রায়ই স্থানীয় বার স্লপি জোসে যেতেন। তিনি তার বন্ধু ওয়াল্ডো পিয়ার্স, ডস প্যাসস ও ম্যাক্স পারকিন্সদের তার সাথে মাছ ধরতে যাওয়া ও ড্রাই টর্টুগাসে ভ্রমণের আমন্ত্রণ জানাতেন। এরই মধ্যে তিনি ইউরোপ ও কিউবায় ভ্রমণ করতে থাকেন। যদিও ১৯৩৩ সালে তিনি কি ওয়েস্ট সম্পর্কে লিখেন, "এখানে আমাদের একটি সুন্দর বাড়ি রয়েছে, এবং বাচ্চারা সকলেই ভালো আছে"; তবুও মেলো মনে করেন তিনি খুবই অস্থিরমনা ছিলেন।
ঈদ কাহ মসজিদ
ইতিহাস
ঈদ কাহ ছিল জিনজিয়াং এবং চীনের বৃহত্তম মসজিদ (২০০৯ সালের হিসাবে)। প্রতি শুক্রবার, এটিতে প্রায় ১০,০০০ জন প্রার্থনাকারী থাকে এবং ২০,০০০ জনের পর্যন্ত স্থান সংকুলান হয়। সপ্তাহের অন্য দিনগুলোতে প্রায় দুই হাজার মুসল্লি নামাজ পড়তে মসজিদে আসেন।
আর্নেস্ট হেমিংওয়ে
কি ওয়েস্ট ও ক্যারিবিয়ান
১৯৩৩ সালে হেমিংওয়ে ও পলিন পূর্ব আফ্রিকায় সাফারিতে যান। ১০ সপ্তাহের এই ভ্রমণে তিনি গ্রিন হিলস অব আফ্রিকা এবং দ্য স্নোস অব কিলিমাঞ্জারো ও দ্য শর্ট হ্যাপি লাইফ অব ফ্রান্সিস ম্যাকম্বার ছোটগল্প দুটি রচনার রসদ পান। তারা দুজন কেনিয়ায় মম্বাসা, নাইরোবি, ও মাকাকোস ভ্রমণ করেন। পরে তারা তাঞ্জানিকা অঞ্চলে যান, সেখানে তারা সেরেঙ্গেটি, মানিয়ারা হৃদ ও বর্তমানকালের পশ্চিম ও দক্ষিণ-পূর্ব টারাঞ্জাইয়ার জাতীয় উদ্যানে শিকার করেছিলেন। তাদের গাইড ছিলেন বিখ্যাত "শ্বেতাঙ্গ শিকারী" ফিলিপ পার্সিভাল, যিনি থিওডোর রুজভেল্ট যখন ১৯০৯ সালে সাফারিতে আসেন তখন তার গাইড ছিলেন। এই ভ্রমণকালে হেমিংওয়ের রক্তামশয় হয়, যার ফলে তার অন্ত্রের স্থানচ্যুতি ঘটে। তিনি দ্রুত বিমানে করে নাইরোবি ফিরে আসেন। দ্য স্নোস অব কিলিমাঞ্জারো বইতে এই অভিজ্ঞতার বর্ণনা রয়েছে। ১৯৩৪ সালের শুরুর দিকে কি ওয়েস্টে ফিরে এসে হেমিংওয়ে গ্রিন হিলস অব আফ্রিকা বই লেখার কাজ শুরু করেন। ১৯৩৫ সালে বইটি প্রকাশের পর মিশ্র প্রতিক্রিয়া অর্জন করে।
ঈদ কাহ মসজিদ
ইতিহাস
মসজিদটি আমির সাইয়্যেদ আলীর দুই ছেলের মধ্যে বড় ছেলে সাকসিজ মির্জা তার পূর্বপুরুষদের স্মরণে ১৪৪২ সালে নির্মাণ করেছিলেন। (যদিও এটি ৯৯৫ সালের পুরনো স্থাপনাগুলিকে অন্তর্ভুক্ত করেছিল) মসজিদটি প্রায় ১৬,০০০ বর্গ মিটার এলাকা জুড়ে।
আর্নেস্ট হেমিংওয়ে
কি ওয়েস্ট ও ক্যারিবিয়ান
হেমিংওয়ে ১৯৩৪ সালে একটি নৌকা ক্রয় করেন। পিলার নামে এই নৌকা নিয়ে তিনি ক্যারিবিয়ান দ্বীপের উদ্দেশ্যে রওয়ানা করেন। ১৯৩৫ সালে তিনি বিমিনিতে পৌঁছান। সেখানে তিনি অনেকটা সময় কাটান। এই সময়ে তিনি টু হ্যাভ অর হ্যাভ নট বইয়ের রচনা শুরু করেন। বইটি ১৯৩৭ সালে প্রকাশিত হয়, তখন তিনি স্পেনে ছিলেন। এটি ১৯৩০-এর দশকে রচিত একমাত্র বই।
স্পেনীয় গৃহযুদ্ধ ও কিউবা
থাম্ব|[[স্পেনের গৃহযুদ্ধকালীন ওলন্দাজ চলচ্চিত্র নির্মাতা ইয়োরিস আইভেন্স ও জার্মান লেখক লুডভিগ রেনের সাথে হেমিংওয়ে (মধ্যে), ১৯৩৭।]] ১৯৩৭ সালে হেমিংওয়ে উত্তর আমেরিকার সংবাদপত্রের ঐক্যজোটের (এনএএনএ) জন্য স্পেনের গৃহযুদ্ধের প্রতিবেদন প্রকাশ করতে সম্মত হন। তিনি মার্চ মাসে ওলন্দাজ চলচ্চিত্র নির্মাতা ইয়োরিস আইভেন্সের সাথে স্পেনে পৌঁছান। আইভেন্স রিপাবলিকানদের পক্ষে দ্য স্পেনিশ আর্থ নামে একটি প্রচারণামূলক চলচ্চিত্র নির্মাণ করছিলেন। আইভেন্স হেমিংওয়েকে ডস প্যাসসের স্থলে চিত্রনাট্যকারের ভূমিকা পালন করার প্রস্তাব দেন। কারণ ডস প্যাসসের বন্ধু হোসে রোবলসকে গ্রেফতার করার পর হত্যা করা হলে তিনি এই চলচ্চিত্রে কাজ ছেড়ে যান। এই ঘটনা বামপন্থী রিপাবলিকানদের প্রতি ডস প্যাসসের প্রারম্ভিক ইতিবাচক মতামত পাল্টে দেয়। ফলে তার ও হেমিংওয়ের মধ্যকার সম্পর্কে ফাটল ধরে এবং হেমিংওয়ে পরে গুজব ছড়ান ডস প্যাসস ভীরুতার জন্য স্পেন ছেড়ে গেছেন।
থাম্ব|200px|বাম|চীনের চুংকিংয়ে জেনারেল ইউ হানমোয়ের সাথে হেমিংওয়ে ও তাঁর তৃতীয় স্ত্রী [[মার্থা গেলহর্ন, ১৯৪১।]] ১৯৩৯ সালের বসন্তকালে হেমিংওয়ে তার বোটে করে কিউবার রাজধানী হাভানার হোটেল আম্বোস মুন্দোসে থাকতে যান। মার্থা গেলহর্নের সাথে পরিচয় পরবর্তী এই সময়ে তিনি পলিন ফাইফারের থেকে ধীরে ধীরে আলাদা হয়ে যেতে থাকেন। মার্থা অল্প কিছুদিন পর কিউবায় তার সাথে যোগ দেন এবং তারা হাভানা থেকে ১৫ মাইল দূরে ১৫ একর জমি জুড়ে বিস্তৃত "ফিন্সা ভিজা" ভাড়া নেন। এই বছর গ্রীষ্মে উইয়োমিংয়ে ভ্রমণকালে তিনি তার পরিবারের সাথে সাক্ষাৎ করেন এবং হেমিংওয়ে ও পলিনের বিবাহবিচ্ছেদ চূড়ান্ত হলে পলিন ও তার সন্তানেরা হেমিংওয়েকে ছেড়ে চলে যায়। তিনি ১৯৪০ সালের ২০শে নভেম্বর উইয়োমিংয়ের চেয়েনে মার্থার সাথে বিবাহবন্ধনে আবদ্ধ হন।
গেলহর্ন তাকে তার সবচেয়ে বিখ্যাত উপন্যাস ফর হুম দ্য বেল টোলস লেখার জন্য অনুপ্রাণিত করেন। ১৯৩৯ সালে মার্চে তিনি এই উপন্যাসটি লেখা শুরু করেন এবং ১৯৪০ সালের জুলাই মাসে লেখা সমাপ্ত হয়। বইটি ১৯৪০ সালের অক্টোবরে প্রকাশিত হয়। তিনি কোন পাণ্ডুলিপি লেখা শুরু করলে প্রায়ই বিভিন্ন জায়গায় অবস্থান করতেন এবং এই ধারাবাহিকতায় ফর হুম দ্য বেল টোলস বইটিও তিনি কিউবা, ওয়াইয়োমিং, ও সান ভ্যালিতে অবস্থানকালীন রচনা করেন। ফর হুম দ্য বেল টোলস মাসের সেরা বই ক্লাবে তালিকাভুক্ত হয় এবং এক মাসের মধ্যেই বইটির ৫ লক্ষ কপি বিক্রি হয়। বইটি পুলিৎজার পুরস্কারে মনোনীত হয়। মেয়ার্স এই সফলতা বর্ণনা করতে গিয়ে লিখেন, "সাফল্যের সাথে হেমিংওয়ে তাঁর সাহিত্যিক খ্যাতি পুনঃপ্রতিষ্ঠা করেন।"
দ্বিতীয় বিশ্বযুদ্ধ
থাম্ব|180px|ডান|১৯৪৪ সালে জার্মানি হুর্টগেনের যুদ্ধকালীন ল্যানহামের সাথে হেমিংওয়ে। ১৯৪৪ সালের মার্চ থেকে ১৯৪৫ সালের মে পর্যন্ত হেমিংওয়ে লন্ডন ও ইউরোপে ছিলেন। হেমিংওয়ে যখন প্রথম লন্ডনে পৌঁছান, তিনি টাইম সাময়িকীর করেসপন্ডেন্ট ম্যারি ওয়েলশের সাথে সাক্ষাৎ করেন। তিনি তার প্রতি আকৃষ্ট হন। হেমিংওয়ে মার্থাকে বিমানে প্রেস পাস না দেওয়ায় মার্থা বিস্ফোরক ভর্তি এক জাহাজে করে আটলান্টিক মহাসাগর পাড়ি দেন। তিনি লন্ডনে এসে গাড়ি দুর্ঘটনায় আহত হেমিংওয়েকে হাসপাতালে খুঁজে বের করেন। তার এই অবস্থায় সহানুভূতিশীল না হয়ে বরং মার্থা তার বিরুদ্ধে ভয় দেখানোর অভিযোগ করেন। হেমিংওয়ে শেষবারের মত মার্থার সাথে সাক্ষাৎ করেন ১৯৪৫ সালের মার্চ মাসে যখন তিনি কিউবা ফিরে যাওয়ার প্রস্তুতি নিচ্ছিলেন। এই বছরের শেষের দিকে তাদের বিবাহবিচ্ছেদ চূড়ান্ত হয়। ইতোমধ্যে, তিনি ম্যারি ওয়েলশকে তাদের তৃতীয় সাক্ষাতেই বিয়ের প্রস্তাব দেন।
জুলাই মাসের শেষের দিকে তিনি কর্নেল চার্লস বাক ল্যানহামের অধীনস্থ ২২তম পদাতিক রেজিমেন্টে যোগ দেন। তিনি প্যারিসের বাইরে রামবুয়েতে একটি ছোট গ্রাম্য মিলিশিয়া ব্যান্ডের অনানুষ্ঠানিক নেতার দায়িত্ব পালন করেন। হেমিংওয়ের বীরত্ব সম্পর্কে ইতিহাসবেত্তা ও দুটি বিশ্বযুদ্ধের সাহিত্যের সমালোচক পল ফুসেল লিখেন, "হেমিংওয়ে তার জড়ো করা রেজিস্টেন্স দলের পদাতিক বাহিনীর ক্যাপ্টেনের দায়িত্ব পালনকালে বেশ কিছু সমস্যার সম্মুখীন হয়েছেন, কারণ একজন করেসপন্ডেন্টের সৈন্যদলের নেতৃত্ব দেওয়ার কথা নয়, তবুও তিনি তা সুষ্ঠুভাবে পালন করেন।" এমনকি তা জেনেভা চুক্তি লঙ্ঘনের শামিল ছিল। হেমিংওয়ের বিরুদ্ধে আনুষ্ঠানিক অভিযোগও আনা হয়েছিল। তিনি বলেন তিনি শুধুমাত্র উপদেশ প্রদান করতেন।
কিউবা ও নোবেল পুরস্কার
থাম্ব|200px|ডান|দুটি দুর্ঘটনার পূর্বে আফ্রিকায় ম্যারি ও হেমিংওয়ে।
হেমিংওয়ে বলেন তিনি ১৯৪২ থেকে ১৯৪৫ সাল পর্যন্ত কিউবায় তার বাড়িতে অবস্থানকালে লেখক হিসেবে তার কাজের বাইরে ছিলেন। ১৯৪৬ সালে তিনি ম্যারিকে বিয়ে করেন। পাঁচ মাস পর ম্যারি অন্তঃসত্ত্বা হন। পরের বছর হেমিংওয়ে পরিবার ধারাবাহিকভাবে কয়েকটি দুর্ঘটনা ও স্বাস্থ্যগত সমস্যার সম্মুখীন হন। ১৯৪৫ সালে এক গাড়ি দুর্ঘটনায় হেমিংওয়ে তার হাঁটুতে আঘাত পান এবং কপালে আঘাত থেকে রেহাই পান। অন্যদিকে, ম্যারির ডান গোড়ালি ভেঙ্গে যায় এবং পরে আরেকটি স্কিইং দুর্ঘটনায় বাম গোড়ালি ভাঙ্গে। ১৯৪৭ সালে অপর একটি গাড়ি দুর্ঘটনায় প্যাট্রিক মাথায় আঘাত পান এবং গুরুতর অসুস্থ হয়ে পড়েন। একের পর এক তার সাহিত্যিক বন্ধুগণ মারা যেতে থাকলে হেমিংওয়ে হতোদ্যম হয়ে পড়েন। এই সময়ে পূর্ববর্তী দুর্ঘটনা ও অনেক বছরের অত্যধিক মদ্যপানের কারণে তিনি তীব্র মাথা ব্যথা, উচ্চ রক্তচাপ, ওজন হ্রাস, ও ডায়াবেটিসে ভুগতে থাকেন। ১৯৪৬ সালের জানুয়ারিতে তিনি দ্য গার্ডেন অব ইডেন বই রচনা শুরু করেন। জুন মাসে বইটির ৮০০ পৃষ্ঠা পর্যন্ত লেখা শেষ করেন। যুদ্ধ পরবর্তী সময়ে তিনি দ্য ল্যান্ড, দ্য সী ও দি এয়ার ত্রয়ী গ্রন্থ রচনা করেন, যা তিনি দ্য সী বুক শিরোনামে একটি উপন্যাসে সমন্বয় করতে চেয়েছিলেন। যাই হোক, দুটি কাজই থেমে যায়। মেলো বলেন হেমিংওয়ের এই কাজ চালিয়ে যাওয়ার অক্ষমতা ছিল এই বছরগুলোতে তার সমস্যাগুলোর উপসর্গ।
১৯৪৮ সালে হেমিংওয়ে ও ম্যারি ইউরোপ ভ্রমণে যান। তারা কিছুদিন ভেনিস শহরে অবস্থান করেন। সেখানে হেমিংওয়ে ১৯ বছর বয়সী আদ্রিয়ানা ইভানচিচের প্রেমে পড়েন। এই প্রেমের সম্পর্ক তাকে অ্যাক্রস দ্য রিভার অ্যান্ড ইনটু দ্য ট্রিজ উপন্যাস লেখার অনুপ্রেরণা যোগায়। কিউবায় অবস্থানকালে ম্যারির সাথে বিবাদে জড়িয়ে থাকাকালীন তিনি এই বইটি রচনা করেন। বইটি ১৯৫০ সালে প্রকাশিত হওয়ার পর নেতিবাচক প্রতিক্রিয়া অর্জন করে। উপন্যাসটির সমালোচনামূলক প্রতিক্রিয়ার ক্ষুব্ধ হেমিংওয়ে পরের বছর মাত্র আট সপ্তাহে দ্য ওল্ড ম্যান অ্যান্ড দ্য সী উপন্যাসের পাণ্ডুলিপি রচনা করেন। তিনি বলেন, "এটি ছিল আমার লেখার সাধ্যের মধ্যে আমার জীবনের সেরা বই।" দ্য ওল্ড ম্যান অ্যান্ড দ্য সী বইটি মাসের সেরা বইয়ের নির্বাচনে তালিকাভূক্ত হয়। হেমিংওয়ে আন্তর্জাতিক তারকা হয়ে ওঠেন এবং ১৯৫২ সালে মে মাসে তিনি এই বইয়ের জন্য পুলিৎজার পুরস্কার লাভ করেন। এর একমাস পরে তিনি দ্বিতীয়বারের মত আফ্রিকা ভ্রমণে যান।
১৯৫৪ সালের অক্টোবরে তিনি সাহিত্যজগতের সবচেয়ে সম্মানজনক নোবেল পুরস্কার লাভ করেন। তিনি আন্তরিকতার সাথে গনমাধ্যমকে জানান কার্ল সান্ডবুর্গ, আইজাক ডিনেসেন ও বের্নার্ড বেরেনসন এই পুরস্কার লাভের যোগ্য ছিলেন। তিনি অত্যন্ত আনন্দের সাথে পুরস্কার গ্রহণ করেন।
আইডাহো ও আত্মহত্যা
১৯৬০ সালের ২৫শে জুলাই হেমিংওয়ে ও ম্যারি কিউবা ছেড়ে চলে যান এবং কখনো আর সেখানে ফিরেন নি। ১৯৬০ সালের গ্রীষ্মে তিনি তার নিউ ইয়র্ক সিটির অ্যাপার্টমেন্টে ছোট অফিস করেন এবং কাজ করার প্রচেষ্টা চালান। কিছুদিন পর তিনি নিউ ইয়র্ক সিটিও চিরতরে ছেড়ে চলে যান। তিনি পরে লাইফ সাময়িকীর প্রচ্ছদের জন্য ছবি তুলতে একাকী স্পেন সফরে যান। কিছুদিন পর প্রতিবেদন প্রকাশ হয় তিনি গুরুতর অসুস্থ হয়ে পড়েছেন এবং মৃত্যুশয্যায় চলে গেছেন। ম্যারি এই খবরে আতঙ্কিত হয়ে পড়েন। হেমিংওয়ে তাকে তারবার্তায় খবর পাঠান, "প্রতিবেদনটি ভুল, মাদ্রিদের রাস্তায়, ভালোবাসা পাপা।" যাই হোক, তিনি গুরুতর অসুস্থ ছিলেন এবং প্রায় ভেঙ্গে পড়েছিলেন। তিনি একাকী ছিলেন এবং কয়েকদিন শয্যাশায়ী ছিলেন; তা সত্ত্বেও ১৯৬০ সালের সেপ্টেম্বরে লাইফ সাময়িকীতে দ্য ডেঞ্জারাস সামার-এর প্রথম কিস্তি প্রকাশিত হয় এবং ইতিবাচক পর্যালোচনা লাভ করে। অক্টোবরে তিনি স্পেন ত্যাগ করে নিউ ইয়র্কে যান, সেখানে তিনি ম্যারির অ্যাপার্টমেন্টে থাকতে নারাজ ছিলেন। ম্যারি তাকে নিয়ে আইডাহো চলে যান। সেখানে যাওয়ার সময় ট্রেনে সান ভ্যালির চিকিৎসক জর্জ স্যাভিয়ার্সের সাথে তাদের সাক্ষাৎ হয়।
এই সময়ে হেমিংওয়ে প্রায়ই তার অর্থ ও নিরাপত্তা নিয়ে শঙ্কিত থাকতেন। তিনি কর নিয়ে দুশ্চিন্তা করতেন এবং ভাবতেন তিনি কখনো কিউবা ফিরে গিয়ে সেখানে খালি ভল্টে রাখা তার পাণ্ডুলিপিগুলো ফিরিয়ে আনতে পারবেন না। কেচামে এফবিআই সর্বক্ষণ তার কর্মকাণ্ড নিরীক্ষণ করছে এই ভেবে তার মধ্যে ভ্রম-বাতুলতা দেখা দেয়। এফবিআই সত্যিই দ্বিতীয় বিশ্বযুদ্ধ চলাকালীন তার বিরুদ্ধে মামলা করে এবং জে. এডগার হুভার ১৯৫০-এর দশকে হেমিংওয়েকে চোখে চোখে রাখার জন্য তার একজন এজেন্টকে হাভানায় প্রেরণ করে। নভেম্বর মাসের শেষের দিকে ম্যারি তার অবলম্বন হয়ে ওঠে। স্যাভিয়ার্স হেমিংওয়েকে মিনেসোটার মায়ো ক্লিনিকে ভর্তি হতে বলেন এবং তাকে বলা হয় উচ্চ রক্তচাপের চিকিৎসার জন্য তাকে হাসপাতালে নেওয়া হয়েছে। এফবিআই জানত হেমিংওয়ে মায়ো ক্লিনিকে আছেন, কারণ ১৯৬১ সালের জানুয়ারি মাসে একজন এজেন্ট একটি পত্রে তা জানিয়েছিলেন। অজ্ঞাত পরিচয়ে থাকার জন্য হেমিংওয়েকে স্যাভিয়ার্সের নামে মায়ো ক্লিনিকে ভর্তি করা হয়েছিল। মেয়ার্স লিখেন মায়োতে হেমিংওয়ের চিকিৎসা গোপনতার বেড়াজালে আবদ্ধ ছিল, কিন্তু মেয়ার্স নিশ্চিত করেন ১৯৬০ সালের ডিসেম্বরের মধ্যে তাকে কমপক্ষে ১৫ বার ইলেক্ট্রোকনক্লুসিভ থেরাপি দেওয়া হয়েছিল। ১৯৬১ সালের জানুয়ারি মাসে তিনি প্রায় ধ্বংসাবশেষ অবস্থায় হাসপাতাল থেকে ছাড়পত্র পান। রেনল্ডস মায়োতে হেমিংওয়ের নথিপত্র পর্যবেক্ষণের সুযোগ পান। সেখান থেকে তিনি জানতে পারেন হেমিংওয়েকে যে চিকিৎসা দেওয়া হয়েছিল তা তার হতাশ অবস্থা থেকে মুক্তির জন্য বিশেষভাবে প্রস্তুত করা হয়েছিল।
থাম্ব|180px|ডান|সান ভ্যালিতে হেমিংওয়ের সমাধিফলক। মায়ো ক্লিনিক থেকে ছাড়া পাওয়ার তিন মাস পরে হেমিংওয়ে যখন তিনি কেচামে ফিরে আসেন ১৯৬১ সালের এপ্রিলে একদিন সকালে ম্যারি হেমিংওয়েকে শর্টগান হাতে রান্নাঘরে দেখতে পান। তিনি স্যাভিয়ার্সকে বিষয়টি জানালে তাকে ঘুমের ঔষধ দেওয়া হয় ও সান ভ্যালি হাসপাতালে ভর্তি করা হয়। সেখান থেকে তাকে আরও ইলেক্ট্রোশক চিকিৎসা দেওয়ার জন্য আবার মায়ো ক্লিনিকে নিয়ে যাওয়া হয়। জুন মাসের শেষের দিকে তিনি মায়ো থেকে ছাড়া পান এবং ৩০শে জুন কেচামে নিজ বাড়িতে আসেন। দুই দিন পরে ১৯৬১ সালের ২রা জুলাই ভোর-সকালে নিজের প্রিয় শটগান দিয়ে গুলি করে আত্মহত্যা করেন। ম্যারি সান ভ্যালি হাসপাতালে ফোন করেন। ডাক্তার দ্রুত বাড়িতে পৌঁছান এবং মাথায় স্ব-আরোপিত আঘাতের কারণে মৃত বলে ঘোষণা দেন। ম্যারিকে ঘুমের ঔষধ দেওয়া হয় এবং হাসপাতালে পাঠানো হয়। পরের দিন বাড়ি ফিরে তিনি শেষকৃত্যের আয়োজন ও মৃতদেহ নিয়ে যাওয়ার দেখতে পান। বার্নিস কার্ট লিখেন সে সময়ে তিনি যখন গণমাধ্যমকে জানিয়েছিলেন তার মৃত্যু দুর্ঘটনাবশত ছিল তখন তা সজ্ঞানে মিথ্যার মত মনে হয় নি। পাঁচ দিন পরে গণমাধ্যমকে দেওয়া এক সাক্ষাৎকারে তিনি হেমিংওয়ের আত্মহত্যার বিষয়টি নিশ্চিত করেন।
পরিবারের সদস্য ও বন্ধুগণ কেচামে শেষকৃত্যে অংশগ্রহণ করেন। স্থানীয় ক্যাথলিক যাজক শেষকৃত্য পরিচালনা করেন এবং তিনি বিশ্বাস করেন হেমিংওয়ের মৃত্যু একটি দুর্ঘটনা ছিল। তাকে কেচাম সেমেটারিতে সমাহিত করা হয়।
শেষ দিনগুলোতে হেমিংওয়ের আচরণ তার পিতার শেষ দিনগুলোর আচরণের মত হয়ে গিয়েছিল। তার পিতার সম্ভবত জিনগত রোগ হেমোক্রোমাটোসিস ছিল, যে কারণে দেহের রাসায়নিক প্রক্রিয়ার অক্ষমতা তাকে মানসিক ও শারীরিকভাবে দুর্বল করে দেয়। ১৯৯১ সালে প্রাপ্ত তার চিকিৎসার নথি হতে পাওয়া যায় যে তিনি ১৯৬১ সালের প্রথম দিকে হেমোক্রোমাটোসিসের চিকিৎসা নিয়েছিলেন। তার বোন উরসুলা ও ভাই লিস্টারও আত্মহত্যা করেছিলেন।
রচনাশৈলী
দ্য নিউ ইয়র্ক টাইমস ১৯২৬ সালে তার প্রথম উপন্যাস সম্পর্কে লিখে, " কোন বিশ্লেষণই দ্য সান অলসো রাইজেস উপন্যাসের গুণমান বর্ণনা করতে পারবে না। এটি সত্যিই পাঠককে আটকে রাখার মত একটি গল্প, এবং কৃশ, কঠোর ও অ্যাথলেটিক গদ্যধারায় বর্ণিত। জেমস ন্যাজেলের মতে, দ্য সান অলসো রাইজেস পরিমিত ও আঁটসাঁট গদ্যে লেখা, যা হেমিংওয়েকে বিখ্যাত করে তুলে এবং মার্কিন লেখনীর ধারায় পরিবর্তন নিয়ে আসে।" ১৯৫৪ সালে যখন হেমিংওয়েকে সাহিত্যে নোবেল পুরস্কার প্রদান করা হয়, তাতে বলা হয়, "বর্ণনার শিল্পে তার পাণ্ডিত্যের জন্য, অতি সম্প্রতি দ্য ওল্ড ম্যান অ্যান্ড দ্য সী উপন্যাসে যা উপস্থাপিত হয়েছে, এবং সমকালীন লেখনীর ধরনে তার প্রভাবের জন্য।"
হেনরি লুইস গেটস মনে করেন হেমিংওয়ের লেখনীর ধরন তার বিশ্বযুদ্ধকালীন অভিজ্ঞতালব্ধ। প্রথম বিশ্বযুদ্ধের পর তিনি ও অন্যান্য আধুনিকতাবাদীগণ উনবিংশ শতাব্দীর লেখকদের বর্ণনাধর্মী ধরনের প্রতিক্রিয়া হিসেবে পাশ্চাত্য সভ্যতার কেন্দ্রীভূত শাখা থেকে বিশ্বাস হারিয়ে ফেলেন এবং নতুন ধরনের সৃষ্টি করেন যেখানে গুরুত্বপূর্ণ বিষয়গুলো অল্প বর্ণনা করে বা অল্প কিছু অংশ বিশদভাবে বর্ণনা করে সংলাপ, কার্য ও নৈশব্দের মাধ্যমে অর্থবোধক করে তোলা হয়।
বেকার মনে করেন ছোটগল্পকার হিসেবে সাহিত্য জীবন শুরু করার জন্য কীভাবে সবচেয়ে ভালোটুকু পাওয়া যায়, কীভাবে ভাষার কাটছাঁট করা যায়, কীভাবে প্রগাঢ়তাকে ঘনীভূত করা যায় এবং কীভাবে সত্য বলা যায় হেমিংওয়ে তা শিখেছিলেন। হেমিংওয়ে তার লেখনীর ধরনকে আইসবার্গ তত্ত্ব বলে অভিহিত করেন, যেখানে মূখ্য বিষয়টি পানির উপরে ভাসমান থাকে এবং গৌণ বিষয়গুলো দৃষ্টির বাইরে থাকে। আইসবার্গ তত্ত্বকে প্রায়ই বাতিলের তত্ত্ব বলেও অভিহিত করা হয়। হেমিংওয়ে মনে করেন একজন লেখক একটি বিষয় বর্ণনা করতে পারে (যেমন "বিগ টু-হার্টেড রিভার"-এ নিক অ্যাডামস মাছ ধরছেন), যদিও অন্যদিকে সম্পূর্ণ ভিন্ন একটি ঘটনা ঘটছে (নিক অ্যাডামস মাছ ধরায় এতোটাই মনোযোগী ছিলেন যে তিনি অন্যকিছু সম্পর্কে ভাবছিলেন না)। পল স্মিথ লিখেন হেমিংওয়ের ইন আওয়ার টাইম নামে সংকলিত প্রথম গল্পসমূহে তিনি তখনও তার লেখনীর ধরন নিয়ে পরীক্ষা চালাচ্ছিলেন। তিনি জটিল পদবিন্যাস এড়িয়ে গিয়েছিলেন। প্রায় শতকরা ৭০ ভাগ বাক্যই সরল বাক্য ছিল, একাধিক বাক্যাংশবিহীন বালকসুলভ পদবিন্যাস।
জ্যাকসন বেনসনের মতে হেমিংওয়ে সাধারণ অর্থে জীবন সম্পর্কিত ছাঁচ গড়ে তোলার জন্য আত্মজীবনীমূলক বর্ণনার ব্যবহার করতেন, এবং তা শুধু তার জীবনের মধ্যেই সীমাবদ্ধ ছিল না। উদাহরণস্বরূপ, বেনসন এই সিদ্ধান্তে উপনীত হন যে হেমিংওয়ে তার অভিজ্ঞতার ব্যবহার ঘটাত এবং সেগুলো থেকে "যদি এমন হয়" ধরনের দৃশ্যগুলোর বের করে আনত: "যদি আমি এমনভাবে আঘাত পেতাম যে আমি রাতে ঘুমাতে না পারতাম? যদি আমি এমনভাবে আঘাত পেতাম এবং পাগল হয়ে যেতাম, আমাকে যদি আবারো রণাঙ্গনে ফেরত পাঠানো হত তাহলে কি হত?" দ্য আর্ট অব দ্য শর্ট স্টোরি বইতে হেমিংওয়ে বর্ণনা করেন: "অল্প সংখ্যক বিষয়ই আমি সত্য বলে পেয়েছি। যদি আপনি আপনার জানা গুরুত্বপূর্ণ বিষয় বা ঘটনাবলি বাদ দেন, গল্পটি শক্তিশালী হবে। যদি আপনি কোন কিছু না জানার কারণে বাদ দেন বা ছেড়ে যান, তবে গল্পটি মূল্যহীন হবে। কোন গল্পের পরীক্ষা হল আপনার সম্পাদক নয়, বরং আপনি কতটুকু অংশ বাদ দিতে পেরেছেন।"
গদ্যের সাধাসিধে ভাবটি প্রবঞ্চনামূলক। জো ট্রড মনে করেন হেমিংওয়ে হেনরি জেমসের প্রথম বিশ্বযুদ্ধে ব্যবহৃত শব্দ বিষয়ক পর্যবেক্ষণের প্রতিক্রিয়া হিসেবে কঙ্কালসার বাক্য রচনা করতেন। হেমিংওয়ে একধরনের বহু-অধিশ্রয়ণিক আলোকচিত্রধর্মী বাস্তবতা তৈরি করেন। তার বাতিলের আইসবার্গ তত্ত্ব তার রচনার মূলভিত্তি। তার বাক্যরীতিতে সহায়ক সংযোজক অব্যয় পদের স্বল্পতা বাক্যগুলোকে স্থিতিশীল করে তুলে। তার আলোকচিত্রধর্মী "স্ন্যাপশট" ধরন দৃশ্যাবলিকে একত্রিত করে। ছোট বর্ণনামূলক বাক্য গঠনের জন্য অনেক অভ্যন্তরীণ যতি চিহ্ন, তথা কোলন, সেমিকোলন, ড্যাশ, ব্র্যাকেট বাদ দেওয়া হয়। বাক্যগুলো একটি অপরটির উপর নির্ভর করে গঠন করা হয়, যেমনভাবে ঘটনাবলি সামগ্রিক অবস্থা বুঝাতে গঠিত হয়। একটি গল্পে একাধিক গতিশীলতার ধারা থাকতে পারে; সম্প্রসারিত লেখনী দিয়ে ভিন্ন দৃষ্টিকোণের সাথে যোগসূত্র স্থাপন করা হয়। তিনি এক দৃশ্য থেকে দ্রুত পরের দৃশ্য যাওয়ার জন্য চলচ্চিত্র শিল্পের কাটিং পদ্ধতিও ব্যবহার করতেন। ইচ্ছাকৃতভাবে বাতিল পাঠকদের শূন্যস্থান পূরণ করার সুযোগ প্রদান করে, যেন মনে হয় পাঠক লেখকের নির্দেশনায় প্রতিক্রিয়া জানাচ্ছেন। এছাড়া এই ধরনের বাতিল ত্রিমাত্রিক গদ্যের সৃষ্টি করে।
হেমিংওয়ে কমার স্থলে অভ্যাসগতভাবে "এবং" শব্দটি ব্যবহার করতেন। অব্যয় পদের এই ব্যবহার আসন্নতা প্রকাশ করে থাকে। হেমিংওয়ের অব্যয় পদের ব্যবহারযুক্ত বাক্যে, বা পরবর্তী সময়ে তার কাজে উপ-বাক্যাংশের ব্যবহারে, চমকপ্রদ দৃষ্টিভঙ্গি এবং চিত্রগুলিকে পাশাপাশি সাজাতে সংযোজক অব্যয় পদ ব্যবহার করে। বেনসন এই বাক্যগুলিকে হাইকুর সাথে তুলনা করেন। হেমিংওয়ের অনেক অনুসারী তার এই কাজের ভুল ব্যাখ্যা করেছিলেন এবং আবেগের প্রকাশকে ভ্রুকুটি করেছেন। সল বেলো লেখনীর এই ধরনটিকে ব্যঙ্গ করে বলেন, "আপনার কি অনুভূতি আছে? তাদের শ্বাসরোধ করুন।" তবে হেমিংওয়ের উদ্দেশ্য আবেগকে দূর করতে চাওয়া ছিল না; বরং তিনি তা আরও বৈজ্ঞানিকভাবে চিত্রিত করতে চেয়েছিলেন। হেমিংওয়ে ভেবেছিলেন আবেগকে বিবৃত করা সহজ এবং অর্থহীন। তিনি "আসল জিনিসটি" ধরার জন্য চিত্রগুলিকে একত্রিত করেছিলেন, যেখানে "আসল জিনিসটি হল গতি ও সত্যের অনুক্রম, যা অনুভূতি সৃষ্টি করে এবং যা এক বছরে বা দশ বছরে বা ভাগ্যের সাথে আইনসিদ্ধ হবে এবং যদি আপনি এটি পুরোপুরি বর্ণনা করতে চান, তাহলে সর্বদাই।" বিষয়বস্তুগত সম্পর্ক স্থাপনের জন্য চিত্রের এই ব্যবহারটি এজরা পাউন্ড, টি এস এলিয়ট, জেমস জয়েস ও মার্সেল প্রুস্তের বৈশিষ্ট্য। হেমিংওয়ে তার চিঠিগুলিতে কয়েক বছরের মধ্যে কয়েকবার প্রুস্তের রিমেম্ব্রেন্স অব থিংস পাস্ট-এর উল্লেখ করেন এবং তা জানান দেয় যে তিনি কমপক্ষে দুইবার বইটি পড়েছেন।
বিষয়বস্তু
হেমিংওয়ের কাজের জনপ্রিয়তা এর বিষয়বস্তু অর্থাৎ প্রেম, যুদ্ধ, বন্যতা ও ক্ষতির উপর নির্ভরশীল। এই সবকয়টি উপাদান তার কাজের উতপ্রোতভাবে জড়িত। এগুলো মার্কিন সাহিত্যে বহুল ব্যবহৃত বিষয়বস্তু এবং হেমিংওয়ের কাজের প্রধানতম উপাদান। সমালোচক লেসলি ফিল্ডার এই বিষয়বস্তুগুলোকে "পবিত্র ভূমি"-মার্কিন পাশ্চাত্য বলে সংজ্ঞায়িত করেন, যা হেমিংওয়ের কাজে স্পেন, সুইজারল্যান্ড ও আফ্রিকার পর্বতমালা থেকে শুরু করে মিশিগানের ছোট নদী পর্যন্ত বিস্তৃত। মার্কিন পাশ্চাত্য দ্য সান অলসো রাইজেস ও ফর হুম দ্য বেল টোলস উপন্যাসে ব্যবহৃত "হোটেল মন্টানা" নামে একটি প্রতীকী উপস্থাপনা। স্টলৎজফাস ও ফিল্ডারের মতে, হেমিংওয়ের কাজে প্রকৃতি হল পুনর্জন্ম ও বিশ্রামের স্থান এবং এখানেই শিকারী ও জেলেরা তাদের শিকারকে ধরার মুহূর্তে অতীন্দ্রিয়ের অভিজ্ঞতা লাভ করে। প্রকৃতিতে মানুষ নারী ছাড়া বাঁচে, মাছ ধরে, শিকার করে, এবং প্রকৃতিতে মুক্তির সন্ধান করেন। যদিও হেমিংওয়ে খেলাধুলা সম্পর্কে, বিশেষত মাছ ধরা সম্পর্কে, লিখতেন, ক্যারল বেকার উল্লেখ করেন খেলাধুলার চেয়ে তিনি মল্লক্রীড়ায় বেশি জোর দিতেন। কেন্দ্রীয় দৃষ্টিকোণ থেকে হেমিংওয়ের অনেক কাজকে মার্কিন প্রকৃতিবাদের আলোকে বিবেচনা করা যায়, "বিগ টু-হার্টেড রিভার"-এ এর বিস্তারিত বর্ণনা পাওয়া যায়।
ফিডলার মনে করেন হেমিংওয়ে মন্দ "ডার্ক ওম্যান" বনাম ভাল "লাইট ওম্যান" বিষয়ক মার্কিন সাহিত্যের বিষয়বস্তু পাল্টে দিয়েছেন। দ্য সান অলসো রাইজেস উপন্যাসে মন্দ নারী ব্রেট অ্যাশলিকে দেবী হিসেবে দেখিয়েছেন, অন্যদিকে "দ্য শর্ট হ্যাপি লাইফ অব ফ্রান্সিস ম্যাকম্বার" গল্পে ভালো নারী মার্গো ম্যাকম্বারকে খুনী হিসেবে দেখিয়েছেন। রবার্ট শোলস উল্লেখ করেন হেমিংওয়ের শুরুর দিকের গল্প, যেমন "আ ভেরি শর্ট স্টোরি"-তে পুরুষ চরিত্র ইতিবাচকভাবে এবং নারী চরিত্র নেতিবাচকভাবে দেখানো হয়েছে। হেমিংওয়ের লেখনীর শুরুর দিকের সমালোচক রেনা স্যান্ডারসন তার পুরুষ-কেন্দ্রিক জগৎ ও নারীদের খোজা বা প্রেমের দাসে রূপান্তরকারী কল্পকাহিনির প্রশংসা করেন। নারীবাদী সমালোচকগণ হেমিংওয়েকে "জনগণের এক নাম্বার শত্রু" বলে উল্লেখ করে, যদিও তার কাজের সাম্প্রতিক পুনর্মূল্যায়নে হেমিংওয়ের নারী চরিত্রগুলো নতুনভাবে দৃষ্টিগোচর হয় এবং লৈঙ্গিক বিচারে তার সংবেদনশীলতা প্রকাশিত হয়। ফলে তার লেখাগুলো একপেশে পুরুষজাতীয় এই বিষয়ক পূর্ববর্তী মূল্যায়নের সন্দেহ দূর হয়। নিনা বায়াম মনে করেন ব্রেট অ্যাশলি ও মার্গো ম্যাকম্বার হল হেমিংওয়ের খারাপ নারী চরিত্রের দুটি বিশিষ্ট উদাহরণ।
হেমিংওয়ের শুরুর দিকের ছোটগল্প "ইন্ডিয়ান ক্যাম্প"-সহ একাধিক লেখনীতে নারী ও মৃত্যু সম্পর্কিত বিষয়বস্তু দেখা যায়। হেমিংওয়ের কর্মে মৃত্যু বিষয়বস্তুটি প্রবাহিত হয়। ইয়ং মনে করেন "ইন্ডিয়ান ক্যাম্প" গল্পে সন্তান জন্মদানকারী নারী বা আত্মহননকারী পিতার দিকে নয়; বরং এই ঘটনাবলি প্রত্যক্ষ করা নিক অ্যাডামসের উপর গুরুত্ব দেওয়া হয়েছে এবং তাকে "খুবই ভীত উদ্বিগ্ন কিশোর" হিসেবে দেখানো হয়েছে। হেমিংওয়ে "ইন্ডিয়ান ক্যাম্প" গল্পের ঘটনাবলি পটভূমি এমনভাবে প্রতিষ্ঠা করেন, যা নিক অ্যাডামসের ব্যক্তিত্ব গঠন করে। ইয়ং মনে করেন "ইন্ডিয়ান ক্যাম্প" তার ৩৫ বছরের সাহিত্য জীবনের চালিকাশক্তি হিসেবে কাজ করে। স্টলৎজফাস হেমিংওয়ের কর্মগুলোকে অস্তিত্ববাদী সহজাত সত্যের উপস্থাপনা-সমৃদ্ধ জটিল কাজ বলে গণ্য করেন: "যদি শূন্যতাকে আঁকড়ে ধরা হয়, তবে মৃত্যুর মুহূর্তেই কেবল স্বাধীনতা মিলে। যারা মর্যাদা ও সাহসের সাথে মৃত্যুর মুখোমুখি হয় তারাই অকৃত্রিম জীবন যাপন করে। ফ্র্যান্সিস ম্যাকম্বারের মৃত্যু সুখের হয়েছিল, কারণ তার জীবনের শেষ সময়গুলো অকৃত্রিম ছিল; যেমনটা করিডায় ষাঁড়ের লড়াইবিদেরা অকৃত্রিম জীবন যাপনের শীর্ষে অবস্থান করে।" টিমো মুলার তার দ্য ইউজ অব অথেনটিসিটি: হেমিংওয়ে অ্যান্ড দ্য লিটারেরি ফিল্ড প্রবন্ধে লিখেন হেমিংওয়ের কল্পকাহিনিগুলো সফল কারণ চরিত্রাবলি বাস্তব জীবনে বসবাস করে এবং আধুনিক সাহিত্যে অকৃত্রিমতার ছাঁচগুলোর মধ্যে রয়েছে সৈন্যদল, জেলে, মুষ্টিযোদ্ধা, ও কাঠুরে।
হেমিংওয়ের কাজগুলোতে পৌরষবর্জিততা বিষয়ক বিষয়বস্তু প্রচলিত রয়েছে, বিশেষত দ্য সান অলসো রাইজেস-এ। ফিডলারের মতে পৌরষবর্জিততা হল আহত সৈন্যদের একটি প্রজন্মের ফলাফল; এবং এমন একটি প্রজন্মের, যেখানে ব্রেটের মতো নারীরা মুক্তি পেল। এই বিষয়টি বইটির শুরুতে গৌণ চরিত্র কোনের বান্ধবী ফ্রান্সিস ক্লিনের ক্ষেত্রেও প্রযোজ্য। তার চরিত্রটি এই বিষয়টিকে সমর্থন করে কেবল ধারণাটি উপন্যাসের প্রথম দিকে উপস্থাপন করা হয়েছিল বলেই নয়, অল্প সংখ্যক বার উপস্থিত হয়েও বইয়ের শুরুতে তিনি কোহনের উপর যে প্রভাব ফেলেছিলেন তার জন্য। বেকার বিশ্বাস করেন যে হেমিংওয়ের কাজ "স্বাভাবিক" বনাম "অস্বাভাবিক"-এর উপর জোর দেয়। "আলপাইন আইডিল"-এ দেরিতে বসন্তকালের স্কিইংয়ের "অস্বাভাবিকতা"-এর বিরুদ্ধে শীতকালে স্ত্রীর মৃতদেহ নিয়ে ছাউনিতে দীর্ঘ সময় বিলম্ব করে এমন কৃষকের "অস্বাভাবিকতা"-কে পাশাপাশি স্থাপন করা হয়েছিল। স্কি ব্যবহারকারী ব্যক্তি এবং কৃষকরা মুক্তির জন্য উপত্যকাকে "স্বাভাবিক" বসন্তে ফিরিয়ে নিয়ে যায়।
সুজান বিগেল লিখেছেন যে কয়েকজন সাম্প্রতিক সমালোচক হেমিংওয়ের মৃত্যুর কয়েক দশক পরে আরও আধুনিক সামাজিক ও সাংস্কৃতিক প্রেক্ষাপটে ও তার প্রথম উপন্যাস প্রকাশিত হওয়ার অর্ধ শতাব্দী পরে তার কল্পকাহিনিগুলোতে ফুটে ওঠা সামাজিক সময়কালকে নারী বিদ্বেষী ও সমকামভীতিমূলক বলে উল্লেখ করেন। বিগেল তার ১৯৯৬ সালে প্রবন্ধ "ক্রিটিক্যাল রিসেপশন"-এ হেমিংওয়ের সমালোচনার চার দশকের বিশ্লেষণ আলোকপাত করেন এবং দেখান যে "সমালোচকগণ একাধিক সাংস্কৃতিকবাদে আগ্রহী", বিশেষ করে ১৯৮০-এর দশকের। হেমিংওয়ে এই বিষয়টি সহজভাবে এড়িয়ে গেছেন, যদিও কয়েকজন দুঃখজ্ঞাপনও করেছেন। বিগেলের মতে হেমিংওয়ের ১৯২৬-এর দ্য সান অলসো রাইজেস উপন্যাসের বিশ্লেষণে লিখেছেন, "হেমিংওয়ে কখনো তার পাঠকদের ভুলতে দেননি যে কোন একজন ইহুদি, অনাকর্ষক নয় এমন চরিত্র যে একজন ইহুদি কিন্তু এমন একটি চরিত্র যে অনাকর্ষক কারণ সে ইহুদি।" বিগেল আরও বলেন যে ১৯৮০-এর দশকে প্রকাশিত সমালোচনাগুলোর প্রধান উল্লেখ্য ছিল হেমিংওয়ের কল্পকাহিনিগুলোতে চিত্রিত সামাজিক সময়কালের স্বাভাবিক "সমকামিতার ভয়" ও "বর্ণবাদ"। হেমিংওয়ের লেখনীর সামগ্রিক মূল্যায়নে বিগেল লিখেন, "তার সামগ্রিক কল্পকাহিনিতে তিনি মানুষের ভয়, অপরাধ, বিশ্বাসঘাতকতা, সহিংসতা, নিষ্ঠুরতা, মদ্যপান, ক্ষুধা, লোভ, সমবেদনা, পরমানন্দ, স্নেহপরায়ণতা, ভালোবাসা ও কাম বিষয়ক সত্যতা উপস্থাপন করেছেন।"
প্রভাব ও উত্তরাধিকার
থাম্ব|200px|ডান|[[হাভানার এল ফ্লোরিডিটা বারে হোসে ভিয়া সোবেরনের করা হেমিংওয়ের মূর্তি।]]
মার্কিন সাহিত্যে হেমিংওয়ের অবদান হল তার লেখনীর ধরন, তার পরে যেসব লেখক এসেছেন তারা এই ধরন অতিক্রম করে গেছেন বা পরিত্যাগ করেছেন। দ্য সান অলসো রাইজেস প্রকাশিত হলে তার খ্যাতি ছড়িয়ে পরলে তিনি এই অনুসরণযোগ্য ধরন সৃষ্টির মাধ্যমে প্রথম বিশ্বযুদ্ধ-পরবর্তী প্রজন্মের মুখপাত্র হয়ে ওঠেন। আধুনিক অবক্ষয়ের স্তম্ভ হয়ে ওঠার কারণে ১৯৩৩ সালে বার্লিনে তার বইগুলো পুড়িয়ে দেওয়া হয়েছিল। রেনল্ডস এই অবদান বর্ণনা করতে গিয়ে বলেন হেমিংওয়ে যেসব গল্প ও উপন্যাস রেখে গেছেন তা এতো কঠোরভাবে মর্মস্পর্শী যে তা মার্কিন সংস্কৃতিক ঐতিহ্যের অংশ হয়ে গেছে।
বেনসন মনে করেন যে হেমিংওয়ের জীবনের বর্ণনা "শোষণের প্রধান বাহন" হয়ে উঠেছে, যার ফলস্বরূপ হেমিংওয়ে শিল্প গড়ে ওঠেছে। হেমিংওয়ে বিষয়ক পণ্ডিত হ্যালেনগ্রেন মনে করেন লেখনীর ধরন ও পৌরষ এই দুটি থেকে লেখককে আলাদা করতে হবে। বেনসন এই বিষয়ে একমত হন এবং তাকে জে. ডি. স্যালিঞ্জারের মত অন্তর্মুখী এবং একান্ত হিসেবে বর্ণনা করেন, যদিও হেমিংওয়ে দাম্ভিকতাসম্পন্ন ছদ্মবেশ ধারণ করেছিলেন। দ্বিতীয় বিশ্বযুদ্ধের সময়, স্যালিঞ্জার হেমিংওয়ের সাথে সাক্ষাৎ করেছিলেন এবং তার সাথে যোগাযোগ করেছিলেন। স্যালিঞ্জার তাকে তার লেখনীর প্রভাবক হিসেবে উল্লেখ করেন। হেমিংওয়ের কাছে একটি চিঠিতে স্যালিঞ্জার দাবি করেছেন যে তাদের আলোচনা "সমগ্র যুদ্ধের সময়ে তার কাছে একমাত্র আশাব্যঞ্জক মুহূর্ত ছিল" এবং রসিকতার সাথে "নিজেকে হেমিংওয়ের ভক্তদের ক্লাবগুলির জাতীয় চেয়ারম্যান ঘোষণা দেন।"
জনসংস্কৃতিতে হেমিংওয়ের কল্পকাহিনিসমূহের শ্রদ্ধাঞ্জলি ও প্রতিচ্ছবিতে তার প্রভাবের ব্যাপকতা লক্ষণীয়। ১৯৭৮ সালে তার নামানুসারে সোভিয়েত জ্যোতির্বিদ নিকলাই চের্নিখ আবিষ্কৃত একটি গ্রহাণুর নামকরণ করা হয় ৩৬৫৬ হেমিংওয়ে। রে ব্র্যাডবেরি রচিত দ্য কিলিমাঞ্জারো ডিভাইস বইতে হেমিংওয়ে নামক একটি চরিত্র কিলিমাঞ্জারো পর্বতের শীর্ষে আরোহণ করে। ১৯৯৩ সালের রেসলিং আর্নেস্ট হেমিংওয়ে আইরিশ ও কিউবীয় দুজন অবসরপ্রাপ্ত ব্যক্তির বন্ধুত্বের গল্প নিয়ে নির্মিত, এতে শ্রেষ্ঠাংশে অভিনয় করেন রবার্ট ডুভল, রিচার্ড হ্যারিস, শার্লি ম্যাকলেইন, সান্ড্রা বুলক ও পাইপার লরি। রেস্তোরাঁ ও বারের নামকরণেও তার প্রভাব রয়েছে, অসংখ্য রেস্তোরাঁর নাম "হেমিংওয়ে" এবং অ্যাক্রস দ্য রিভার অ্যান্ড ইনটু দ্য ট্রিজ বইয়ের অনুকরণে "হ্যারিস" নামক বারের অধিক্য দেখা যায়। হেমিংওয়ের পুত্র জ্যাক এক ধরনের আসবাবপত্রের প্রচার করেন, যাতে টেবিলের পাশে "কিলিমাঞ্জারো" ও "ক্যাথরিন" স্লিপ-কভারের সোফা রয়েছে। মন্টব্ল্যাঙ্ক হেমিংওয়ে ঝর্ণা কলমের প্রবর্তন করে এবং এক ধরনের হেমিংওয়ে সাফারি কাপড়ের প্রচলন হয়। প্রকাশ্যে তার প্রভাবের স্বীকৃতি প্রদান ও তার লেখনীর ধরন অনুকরণের চেষ্টার জন্য ১৯৭৭ সালে ইন্টারন্যাশনাল ইমিটেশন হেমিংওয়ে কম্পিটিশন চালু হয়। প্রতিযোগীদের হেমিংওয়ের খুবই বাজে লেখার খুবই ভালো এক পাতা জমা দিতে বলা হয় এবং বিজয়ীকে ইতালিতে হ্যারিস বারে আমন্ত্রণ জানানো হয়।
১৯৬৫ সালে ম্যারি ওয়েলশ হেমিংওয়ে ফাউন্ডেশন প্রতিষ্ঠা করেন এবং ১৯৭০-এর দশকে তিনি তার স্বামীর পাণ্ডুলিপিসমূহ জন এফ. কেনেডি লাইব্রেরিতে দান করে দেন। ১৯৮০ সালে হেমিংওয়ে পণ্ডিতদের একটি দল দানকৃত পাণ্ডুলিপিসমূহ মূল্যায়ন করার জন্য একত্রিত হন এবং তারা "হেমিংওয়ে পাণ্ডিত্যের পৃষ্ঠপোষকতা ও প্রসারের লক্ষ্য" নিয়ে হেমিংওয়ে সোসাইটি গড়ে তুলেন।
হেমিংওয়ের মৃত্যুর প্রায় ৩৫ বছর পর ১৯৯৬ সালের ১লা জুলাই তার নাতনী মার্গো হেমিংওয়ে ক্যালিফোর্নিয়ার সান্তা মনিকায় মৃত্যুবরণ করেন। মার্গো ছিলেন একজন সুপার মডেল ও অভিনেত্রী, যিনি তার ছোট বোন মারিয়েলের সাথে ১৯৭৬ সালের লিপস্টিক চলচ্চিত্রে অভিনয় করেছিলেন। তার মৃত্যু পরবর্তী কালে আত্মহত্যা বলে রায় আসে, ফলে তিনি তার পরিবারের চার প্রজন্মে পঞ্চম ব্যক্তি হিসেবে আত্মহত্যা করেন।"
থাম্ব|220px|ডান|২০১৮ সালে [[আর্নেস্ট হেমিংওয়ের কুটির।]] হেমিংওয়ের সাথে জড়িত তিনটি বাড়ি মার্কিন যুক্তরাষ্ট্রের ঐতিহাসিক স্থানের জাতীয় রেজিস্টারে তালিকাভুক্ত রয়েছে, সেগুলো হল মিশিগানের ওয়ালুন লেকের আর্নেস্ট হেমিংওয়ের কুটির, কি ওয়েস্টে আর্নেস্ট হেমিংওয়ের বাড়ি এবং কেচামে আর্নেস্ট ও ম্যারি হেমিংওয়ের বাড়ি। ইলিনয়ের ওক পার্কে তার শৈশবের বাড়িটি হেমিংওয়ের প্রতি উৎসর্গীকৃত জাদুঘর ও সংরক্ষণাগার। ২০১২ সালে শিকাগো লিটারেরি হল অব ফেমে তার নাম অন্তর্ভুক্ত করা হয়।
শিল্পকলা ও সংস্কৃতিতে তার গুরুত্বপূর্ণ অবদানের স্বীকৃতি হিসেবে তার নামে একাধিক পুরস্কার প্রবর্তিত হয়। তন্মধ্যে রয়েছে -
নেপাল মজদুর কিসান পার্টি
right|thumb|ভক্তপুরে নেপাল মজুর কৃষক পার্টির দেয়াল লিখন। নেপাল মজদুর কিসান পার্টি বা নেপাল মজুর কৃষক পার্টি (नेपाल मजदुर किसान पार्ती) নেপালের একটি কমিউনিস্ট পার্টি। রোহিত গ্রুপ, 'প্রলেতারিয়ান রেভ্যূলুশনারি অর্গানাইজেশন'(Proletarian Revolutionary Organisation, Nepal) এবং 'কিষান সমিতি' ১৯৭৬ সালে একীভূত হয়ে এই দলটি প্রতিষ্ঠা করে।
দলটির নেতা হলেন নারায়ণ মান (Narayan Man Bijukchhe) যিনি কমরেড রোহিত নামেও পরিচিত । দলটির তরুণ সংগঠন হল নেপাল রেভ্যূলুশনারি ইয়ুথ ইউনিয়ন(Nepal Revolutionary Youth Union)। ১৯৯৯ সালের সংসদীয় নির্বাচনে দলটি ৪৮৬৮৫ ভোট পেয়েছিল (০.৪১%, ১টি আসন) ।
জৈব-লম্বকোণী রসায়ন
জৈব-লম্বকোণী রসায়ন (Bioorthogonal chemistry) নামক পরিভাষাটি দিয়ে এমন সব রাসায়নিক বিক্রিয়াকে নির্দেশ করা হয়, যেগুলি জৈব তন্ত্রসমূহের ভেতরে অবস্থান করে ঘটতে পারে, কিন্তু তারা জীবদেহের নিজস্ব প্রাণরাসায়নিক প্রক্রিয়াগুলিতে কোনও হস্তক্ষেপ করে না।  ২০০৩ সালে মার্কিন রসায়নবিদ ক্যারোলিন রুথ বার্টোজি এই পরিভাষাটি প্রথম ব্যবহার করেন। জৈব-লম্বকোণী বিক্রিয়ার ধারণাটি এরপর গ্লাইক্যান, প্রোটিন এবং লিপিড জাতীয় জৈব অণুগুলিকে সরাসরি জীবন্ত তন্ত্রগুলির মধ্যে কোষীয় বিষক্রিয়া ছাড়া অধ্যয়ন করার সুযোগ করে দিয়েছে। জৈব-লম্বকোণীয়তার আবশ্যকীয় শর্তগুলি পূরণ করার জন্য বেশ কিছুসংখ্যক রাসায়নিক বন্ধন দ্বারা সংযুক্তকরণের (chemical ligation) কৌশল নির্মাণ করা হয়েছে। এদের মধ্যে আছে অ্যাজাইড ও সাইক্লোঅকটিনগুলির মধ্যে  এবং নাইট্রোন ও সাইক্লোঅকটিনগুলির মধ্যে ১,৩-দ্বিমেরুক চক্রীয় সংযোজন (1,3-dipolar cycloaddition, যেটিকে তামাবিহীন ক্লিক রসায়ন copper-free click chemistry নামেও ডাকা হয়), অ্যালডিহাইড ও কিটোন থেকে  অক্সাইম/হাইড্র্যাজোন গঠন, টেট্রাজিন সংযুক্তিকরণ (tetrazine ligation) আইসো-সায়ানাইড ভিত্তিক ক্লিক বিক্রিয়া এবং সবচেয়ে সাম্প্রতিক কোয়াড্রিসাইক্লেন সংযুক্তিকরণ (quadricyclane ligation)।
জৈব-সমকোণী রসায়নের ব্যবহার সাধারণত দুই ধাপে অগ্রসর হয়। প্রথমে একটি জৈব-লম্বকোণী কার্যকরী মূলকের (রাসায়নিক প্রতিবেদক) সাহায্যে একটি কোষীয় অধঃস্তরকে পরিবর্তন করা হয় এবং মূলকটিকে কোষের ভেতরে প্রবিষ্ট করা হয়। মেটাবোলাইট, উৎসেচক অবদমক, ইত্যাদি হল কিছু অধঃস্তরের উদাহরণ। রাসায়নিক প্রতিবেদকটি কখনোই অধঃস্তরের কাঠামো নাটকীয়ভাবে পরিবর্তন করতে পারবে না, যাতে সেটির জৈবসক্রিয়তার উপর যেন কোনও প্রভাব না পড়ে। দ্বিতীয়ত একটি পূরক কার্যকরী মূলক ধারণকারী একটি এষণী (প্রোব) বিক্রিয়ার জন্য ও অধঃস্তরটিকে চিহ্নিত করার জন্য প্রবিষ্ট করা হয়।
যদিও তামাবিহীন ক্লিক রসায়নের মত কার্যকর জৈব-লম্বকোণী বিক্রিয়াগুলি উদ্ভাবন করা হয়েছে, একই জৈবতন্ত্রে চিহ্নিতকরণের জন্য একাধিক পদ্ধতি সম্ভব করার জন্য জৈব-লম্বকোণী পদ্ধতিগুলি সৃষ্টির উদ্দেশ্যে নতুন নতুন বিক্রিয়া উদ্ভাবন করা হচ্ছে।
শিউলি সাহা
শিউলি সাহা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় দুইবার বিধায়ক হিসেবে নির্বাচিত হয়েছেন।
মাসউদ বারজানি
মাসউদ বারজানি (কুর্দিশ: مه‌سعوود بارزانی) (জন্ম: ১৬ই আগস্ট, ১৯৪৬) ইরাকে স্বায়ত্তশাসিত কুর্দিশ সরকারের রাষ্ট্রপতি এবং কুর্দিস্তান ডেমোক্রেটিক পার্টির প্রধান নেতা। তিনি ইরানে জন্মগ্রহণ করেছিলেন।
লাইট নভেল
একটি লাইট নোভেল (ライトノベル) হলো প্রধানত হাই স্কুল এবং মিডল স্কুলের শিক্ষার্থীদের জন্যে কেন্দ্র করে লেখা জাপানিজ উপন্যাসের বিশেষ ধরন।  "লাইট নভেল" কথাটি এমন একটি জাপানীজ শব্দ বা পদ যা ইংরেজী ভাষা থেকে নেওয়া হয়েছে। লাইট নভেলগুলিকে অনেকসময় রানোবে (ラノベ)-ও বলা হয়ে থাকে, অথবা ইংরেজিতে "এলএন"। একটি লাইট নভেলে গড় ৫০,০০০ শব্দ থাকে, প্রায় একটি ওয়েস্টার্ন নভেলের মতো। এগুলিকে মূলত "বুনকোবোন" আকারে (A6,10.5 cm × 14.8 cm) ছাপানো হয় এবং প্রায়ই এদের প্রকাশনার বেশ জটিল সময়সূচি থেকে থাকে।
লাইট নভেলের প্রচ্ছদ সাধারনত মাঙ্গা অঙ্কনরীতি অনুযায়ী আঁকা হয় এবং এগুলি প্রায়শই মাঙ্গা আর অ্যানিমে-তে অভিযোজিত হয়। বেশিরভাগ লাইট নভেলগুলিই পুস্তকারে প্রকাশিত হয়, কিন্তু কিছু কিছু লাইট নভেল, বই হিসেবে ছাপানোর আগে মাঙ্গার মতো প্রথমে অ্যানথোলজি পত্রিকায় ধারাবাহিকভাবে প্রকাশ হয়ে থাকে।।
বিবরন
লাইট নভেলগুলি জাপানের সাময়িক পত্রিকা মাধ্যম থেকে উদ্দীপিত হয়। পাঠকদের সন্তুষ্ট রাখতে বেশিরভাগ জাপানিজ সাময়িক পত্রিকাগুলি প্রত্যেকটি গল্পের শুরুতে চিত্রন অন্তুর্ভুক্তি শুরু করে এবং তারই সাথে পাশাপাশি বিভিন্ন অ্যানিমে, সিনেমা আর ভিডিও গেম-এর সম্বন্ধে নিবন্ধ প্রকাশ করে। এইসমস্ত কিছু নতুন প্রজন্মকে খুশি করতে সফল হয় ও লাইট নভেলগুলি জনপ্রিয় স্টাইলে  চিত্রনের সংস্পর্শে আসে। বিখ্যাত সিরিয়ালগুলিও এদিকে উপন্যাস হিসেবে প্রকাশিত হতে থাকে।
প্রায়শই লাইট নভেলগুলি অ্যানিমে, মাঙ্গা আর লাইভ-অ্যাকশন সিনেমার রূপে অভিযোজিত হওয়ার জন্যে নির্বাচিত হয়ে থাকে। তবে এদের মধ্যে কিছু আবার সাহিত্য পত্রিকায় সিরিয়ালাইজড করা হয়।
লাইট নভেলের আরেকরকম পরিচয় আছে "অধিক সংখ্যায় সৃষ্ট ও নিষ্পত্তিযোগ্য" হিসেবে। এর চরমরকম একটি উদাহরণ হলো কাজুমা কামাচি, যিনি দু'বছর ধরে নিরলসভাবে প্রত্যেক মাসে একটি করে উপন্যাস লিখে এসেছেন এবং তার ক্ষেত্রে ব্যবসায় খাটিয়ে থাকা অর্থের হারটা বেশ অধিক ছিল। এভাবেই, প্রকাশনা সংস্থাগুলি বার্ষিক প্রতিযোগিতা আয়োজনের মাধ্যমে প্রতিনিয়ত নতুন প্রতিভার খোজ করতে থাকে। প্রতিযোগিতার পুরস্কার হিসেবে বিজেতাকে অর্থ এবং তার লেখনী প্রকাশ করতে দেওয়া হয়। দেনগেকি নভেল প্রাইজ হচ্ছে এই সমস্ত প্রতিযোগিতাগুলির মধ্যে বৃহত্তম, যেখানে ২০১৩ সালে ৬,৫০০ এরও বেশি লেখা জমা পড়েছিল। প্রত্যেক লেখনীগুলিকে "লাইট নভেল" হিসেবে স্বীকৃতি দেওয়া হয় এবং কম পয়সার নরম মলাটের বই হিসেবে প্রকাশিত করা হয়। উদাহরণস্বরূপ জাপানে "হারুহি সুজুমিয়া" উপন্যাসটির দাম হলো ¥৫৪০ (৫% ট্যাক্স সমেত), লাইট নভেল আর সাধারন সাহিত্যে ব্যবহৃত মলাটের সমান। ২০০৭ সালে জাপান সরকারের ওয়েবসাইট অনুযায়ী জানা যায় যে লাইট নভেলের বাজারে বার্ষিক ৩০ মিলিয়ন কপি প্রকাশ করা হয়েছিল। কাদোকাওয়া গ্রুপ হোল্ডিং-এর কাদোকাওয়া স্নেকার বুকস আর ডেনগেকি বুকস, বর্তমান বাজারে ৭০% থেকে ৮০% পর্যন্ত শেয়ারে রয়েছে। ২০০৯ সালে লাইট নভেলগুলি বিক্রয়ের মাধ্যমে ¥৩০.১ বিলিয়নের ভাগ বসাতে সক্ষম হয়।
বর্তমানে জাপানিজ লাইট উপন্যাসগুলির বহু লাইসেন্সপ্রাপ্ত ইংরেজী অনুবাদের পাওয়া যায়। এগুলি বাজারে তানকোবোন মাঙ্গার মতো অনেকরকম মলাটে প্রকাশিত হয়ে থাকলেও, ২০০৭ সালের এপ্রিল মাসে সেভেন সিজ এন্টারটেইনমেন্ট-এর হাত ধরেই প্রথমবার লাইট নভেলগুলির ইংরেজি ভাষায় অনুবাদের শুরু। ইংরেজি অনুবাদ প্রকাশ করে এমন কয়েকটি বিশিষ্ট প্রকাশকের নাম হলো- টোকিওপপ, ভিজ মিডিয়া, ডিএমপি, ডার্ক হর্স, ইয়েন প্রেস এবং ডেল রে মাঙ্গা। ভিজ মিডিয়ার প্রতিষ্ঠাতা, সেইজি হোরিবুচি দূরকল্পনা করেছেন, যেদিন থেকে লাইট নভেলগুলি আমেরিকার পাঠকদের কাছে স্বীকৃতি লাভ করবে, সেদিন থেকেই জাপানের মতো যুক্তরাষ্ট্রের বাজারেও লাইট নভেলগুলি ভারী জনপ্রিয় হয়ে উঠবে।
বেশিরভাগ লাইট নভেলগুলিই জাপানি লেখকদের দ্বারা প্রকাশিত হয়ে থাকে, কিন্তু এর কিছু ব্যতিক্রমও লক্ষ করা যায়। যেমন ইউ কামিয়া হলেন একজন জাপানি-ব্রাজিলিয়ান লেখক, যিনি জাপানের বাসিন্দা হয়ে তার উপন্যাসগুলি প্রধান জাপানি প্রকাশনা লেবেলের মাধ্যমে প্রকাশিত করেন।।
ইতিহাস
জাপানে জনপ্রিয় সাহিত্যগুলির বেশ বৃহৎরকমের প্রথা উপস্থিত রয়েছে। সস্তা হলেও লাইট নভেল অন্তর্ভুক্ত পাল্প নভেলগুলি জাপানে কয়েক দশক আগেও বর্তমান ছিল। ১৭৯৫ সালের সোনোরামা বুনকো-র সৃষ্টিকে অনেকে এই সাহিত্যরীতির সূচনা বলে মনে করেছেন। কল্পবিজ্ঞান ও ভৌতিক কাহিনী লেখক হিদেউকি কিকুচি এবং বাকু ইউমেমাকুরা তাদের কেরিয়ার এই লাইট নভেলগুলির মাধ্যমেই শুরু করেছিলেন। অ্যানিমে নিউজ নেটওয়ার্কে কর্মরত কিম মোরিসির প্রতিবেদন অনুসারে কল্পবিজ্ঞান ও কল্পলেখা (ফ্যান্টাসি) ফোরামের প্রস্তুতকারী কেইতা কামিকিতা প্রথম এই "লাইট নভেল" শব্দটি ১৯৯০ সালে ব্যবহার করেন। ১৯৮০ সালে সৃষ্ট কল্পবিজ্ঞান ও কল্পলেখার উপন্যাসগুলি যেহেতু ভারী মাত্রায় পাঠকদের আকর্ষণ করতে শুরু করে, কামিকিতা উপলদ্ধি করেন যে এই উপন্যাসগুলি শুধুমাত্র কোনো নির্দিষ্ট শ্রেণীর মানুষদের জন্যে প্রিয় হয়ে ওঠেনি, তাই তিনি "নবীন প্রাপ্তবয়স্ক" মাধ্যম হিসেবে এই লাইট নভেলগুলির বিচার করেননি।
নব্বই' এর দশকে বহু লোকেরা সেসময়কার বিখ্যাত "স্লেয়ারস" সিরিজটি দেখেছিলেন, যেটি ফ্যান্টাসি-আরপিজিগুলিকে হাস্যরসের সাথে একীভূত করেছিল। কয়েক বছর পর মিডিয়াওয়ার্কস দেনগেকি বুনকো নামে একটি সাহিত্য সঞ্চার করে যা পরবর্তীকালে আজকের সময়ে বহু লাইট নভেলের জন্ম দিয়েছে। তাদের প্রথম সফল হিট "বুগিপপ সিরিজ" খুব দ্রুত অ্যানিমে পর্দায় ফুটে উঠেছিল এবং প্রচুর সাহিত্যপ্রেমী দর্শক তা দেখেও ছিলো।
শুরুর দিকে দেনগুকি বুনকো লেখকরা ধীরে ধীরে সবার নজরে আসছিল কিন্তু ২০০৬ সালে লাইট নভেলগুলি হঠাৎ বিশালকার জনপ্রিয়তা লাভ করলো। "হারুহি সুজুমিয়া" সিরিজের সফল মুক্তির পর বহু প্রকাশক ও পাঠক লাইট নভেলে আকর্ষিত হলো এবং তাদের সংখ্যা ক্রমান্বয়ে বৃদ্ধি পায়।
২০০০ সালের শেষে জাপানিজ টু-ডি কালচারে লাইট নভেলগুলি অনবদ্য ভূমিকা পালন করে। এমন একটি উল্লেখযোগ্য সিরিজ হলো "আ সার্টিন ম্যাজিকাল ইনডেক্স", প্রত্যেক খন্ড প্রকাশনার সাথে এটি হাজার হাজার কপি বিক্রি করতে থাকে। বিভিন্ন লাইট নভেলের বিক্রয় সংখ্যা ক্রমাগত প্রতি বছর বৃদ্ধি হতে থাকে এবং এদের প্রচ্ছদ অঙ্কনের জন্যে সাধারনত পিক্সিভ থেকে বিশিষ্ট শিল্পীদের ডাকা হয়। সর্বাধিক সফল হওয়া উপন্যাসগুলি মাঙ্গা, অ্যানিমে আর লাইভ-অ্যাকশন সিনেমায় অভিযোজিত হয়ে যায়।
সাম্প্রতিককালে, পশ্চিমের দেশগুলিতে লাইট নভেল প্রকাশনার জন্যে 'ইয়েন প্রেস' এগিয়ে এসেছে, যা হাচেত্তে আর জাপানিজ প্রকাশক কাদোকাওয়ার যৌথ উদ্যোগে প্রতিষ্ঠিত। অন্যান্য প্রকাশক যেমন সেভেন সিজ্, ভিজ মিডিয়া, ভার্টিক্যাল আইএনসি., ওয়ান পিস বুকস, জে-নভেল ক্লাব, ক্রস ইনফিনিট ওয়ার্ল্ডস, সল প্রেস এখনো পর্যন্ত একাধিক লাইট নভেল ইংরেজি ভাষায় প্রকাশনা করার চেষ্টা করে চলেছে। এছাড়াও, লাইট নভেল লেখকরা বিদেশে আয়োজিত অ্যানিমে সম্মেলনে অতিথি হিসেবে উপস্থিত হওয়াও শুরু করেছেন। গত বছরেই 'অ্যানিমে এক্সপো' বছরের সবচাইতে বড়ো অ্যানিমে সম্মেলনের আয়োজন করেছিল, যেখানে "গবলিন স্লেয়ার"-এর লেখক কুমো কাগিউ ও "ইস ইট রঙ্গ টু পিক আপ গার্লস ইন আ ডানগিয়ন?"-এর লেখক ফুজিনো ওমরিকে ডাকা হয়েছিল।
লাইট নভেল সাহিত্যে একটি জনপ্রিয় ধারা হলো "ইসেকাই" (異世界) বা "ভিন্ন জগৎ"-এর কাহিনী। এইরকম গল্পে সাধারনত এমন একটি আধুনিক দুনিয়ার সাধারন মানুষকে কেন্দ্রীয় চরিত্র হিসেবে রাখা হয়, যে অজান্তেই হঠাৎ একটি ভিন্ন জগতে স্থানান্তরিত হয়ে যায়। "সোর্ড আর্ট অনলাইন" ওয়েব নভেলটি ২০০২ সালে প্রথমবার প্রকাশিত হয়েছিল। এটিই মূলত সেসময় 'ইসেকাই' ধারার বিস্তার ঘটিয়েছিল। এই ওয়েব নভেলটি পরে অনেক বিখ্যাত হয়ে যায়। এটিকে অ্যানিমে, মাঙ্গা, সিনেমা আর স্পিনঅফ সিরিজে অভিযোজিত করা হয়। এই উপন্যাসের বিস্তৃতি লাভের জন্যে "কোনোসুবা" ও "রি:জিরো"-র মতো উপন্যাসের জনপ্রিয়তা বৃদ্ধি পেতে থাকে। "সোর্ড আর্ট অনলাইন"-এর সাফল্য এবং 'ইসেকাই' সাহিত্যধারার খ্যাতি, জাপানের ফিকশন বিষয়ক ওয়েবসাইটগুলিতে নবীন লেখকদের সৃজনশীলতার বিকাশ ঘটায় ও তাছাড়াও পশ্চিমে লাইট নভেলের বিস্তৃতির প্রসার হয়।
ভারতীয় রিজার্ভ ব্যাঙ্ক
ভারতীয় রিজার্ভ ব্যাঙ্ক (আরবিআই) ভারতের কেন্দ্রীয় ব্যাংক। এই ব্যাঙ্ক টাকার আর্থিক নীতি এবং দেশের ২,৭২৬.৩২ ট্রিলিয়ন মার্কিন ডলার (২০১৮) মুদ্রা মজুত নিয়ন্ত্রণ করে। ১৯৩৪ সালের ভারতীয় রিজার্ভ ব্যাঙ্ক আইন বলে ১৯৩৫ সালের ১ এপ্রিল এই ব্যাঙ্ক স্থাপিত হয়েছিল। সরকারের উন্নয়ন নীতির ক্ষেত্রেও ভারতীয় রিজার্ভ ব্যাঙ্ক গুরুত্বপূর্ণ ভূমিকা পালন করে।